Neurotransmissor
Neurotransmissor (-oris, m.) sive neurotransmittens est substantia biochemica endogena, quae signa ex neurono ad cellulam destinatam per synapsem transmittit. Neurotransmissores in vesiculas synapticas colliguntur, quae sub lateris praesynaptici membrana synaptica congregatae sunt, et in fissuram synapticam extruduntur, ubi ad receptoria alligantur, quae in lateris postsynaptici membrana synaptica insunt.

Biosynthesis plerorumque neurotransmissorum ex aminoacidis fit.

Hodie plus quam ducenti neurotransmissores in natura esse putantur.

Synapsis chemica 

Synapses chemicae sunt illi loci, in quibus ex signis electricis signa chemica formantur; saepe in terminalibus neuroni locatae sunt. Quidque signum chemicum neurotransmissor de neurono signum mittens ex vesiculis synapticis, igitur praesynaptico dicto, in fissuram synapticam liberatur ad neuron recipiens, postsynapticum. Illic nova signa electrica generantur.

Biosynthesis neurotransmissorum 
Multi neurotransmissorum (NT) moleculae parvae sunt, et non pauci eorum in organismo facile ex aminoacidis (AA) vel endogenis vel alimentariis fabricantur, per exemplum: 
 Tryptophanum (AA) → Serotoninum (NT)
 Phenylalaninum (AA) → Tyrosinum → Dopaminum (NT) → Noradrenalinum (NT) → Adrenalinum (NT)
Neurotransmissores, qui sunt peptida, per transscriptionem translationemque, ut alia proteina, generantur.

Subclasses neurotransmissorum 
Neurotransmissores in tres subclasses dividi possunt: acidorum aminicorum, peptidorum, monoaminorum. Magni transmissores sunt: 
 Aminoacida: Glutamatum, aspartatum, D-serinum, acidum γ-aminobutyricum (GABA), glycinum 
 Gasotransmissores: nitrogenii oxidum (NO), carbonii monoxidum, hydrogenii sulphidum 
 Monoamina: dopaminum (DA), noradrenalinum (NA, NE), adrenalinum, histaminum, serotoninum (5-HT) 
 Oligoamina: phenethylaminum, N-methylphenethylaminum, tyraminum, 3-iodothyronaminum, octopaminum, synephrinum, tryptaminum 
 Peptida: Somatostatinum, substantia P, CART, peptidi opioidi 
 Neuropeptida ("neuromodulator"): Vasopressinum
 Purina: adenosinum triphosphoricum (ATP), adenosinum 
 Alii: acetylcholinum (ACh), anandamidum (AEA)

Notae 

 Agonista (biochemia)
 Transportator neurotransmissoris

Systema nervosum